
ante. Et Comes Legrecestriae debet juvare Comitem Cestriae
contra omnes homines praeter ligium dominum ipsius Comitis
Legrecestriae et Comitem Simonem. . . . Nee Comes Cestriae
nee Comes Legrecestriae debent firmare castrum aliquod
novum inter Hinchelai et Couintre, nee inter Hinchelai et
Hardredeshellam . . . nisi communi assensu utriusque. Et
si aliquis in predictis locis vel infra predictos terminos firmaret
castrum, uterque alteri erit auxilio sine malo ingenio donee
castrum diruatur.

A.D. 1152. HENR. HUNTINGD. p. 283. Anno decimo sep-
timo rex Stephanus filium suum Eustachium regio diademate
proposuit insignire. Postulans igitur ab archiepiscopo
praedicto [Theobaldo], et caeteris episcopis quos ibidem con-
gregaverat, ut eum in regem ungerent et benedictione sua
confirmarent, repulsam passus est. Papa siquidem litteris
suis Archiepiscopo ptfohibuerat ne filium regis in regem
sublimarent, videlicet quia rex Stephanus regnum contra
jusjurandum praeripuisse videbatur.

A.D. 1153- THE TREATY OF WESTMINSTER. (Foedera,
i. 18.) Stephanus rex Angliae . . . omnibus fidelibus suis
Angliae. Sciatis quod ego Rex Angliae Stephanus Henricum
ducem Normanniae post me successorem Angliae regni et
haeredem meum jure haereditario constitui ; et sic ei et
haeredibus suis regnum Angliae donavi et confirmavi. Dux
vero propter hunc honorem et donationem et confirmationem
sibi a me factam, homagium mihi et sacramento securitatem
fecit ; scilicet quod fidelis mihi erit et vitam et honorem meum
pro suo posse custodiet per conventiones inter nos praelocutas,
quae in hac carta continentur. . . . Comites et barones ducis,
qui nunquam homines mei fuerunt, pro honore quem domino
suo feci homagium et sacramentum mihi fecerunt, sal vis
conventionibus inter me et ducem factis : caeteri vero qui
an tea mihi homagium fecerunt, fidelitatem mihi fecerunt sicut
domino. Et si dux a praemissis recederet, omnino a servitio
ejus ipsi cessarent, quousque errata corrigeret. ... Comites etiam
et barones mei ligium homagium duci fecerunt, salva mea fide-
litate quamdiu vixero et regnum tenuero, simili lege, quod si
ego a praemissis recederem, omnino a servitio meo cessarent,
quousque errata corrigerem. Cives etiam civitatum, et homines
castrorum quae in dominio naeo habebo, ex praecepto meo
homagium et securitatem duci fecerunt, salva fidelitate mea